**KAUNO MIESTO SAVIVALDYBĖS TARYBOS NARĖS JŪRATĖS JANKAUSKIENĖS VEIKLOS ATASKAITA 2024.01.01-2024.12.31**

|  |
| --- |
|  |
| **Mano pareigos miesto Taryboje**:  Lietuvos Valstiečių ir žaliųjų frakcijos narė  Sveikatos ir socialinių reikalų komiteto narė  Peticijų komisijos narė  Etikos komisijos narė  **Tarybos narės veikla:**  Ataskaitinio laikotarpio metu dalyvavau visuose savivaldybės surengtuose 11- os Tarybos posėdžių darbe, bei komitetų ir komisijų posėdžiuose. Rengiantis Tarybos, Sveikatos ir socialinių reikalų komiteto, Peticijų, Etikos komisijų posėdžiams, analizuoju gaunamus dokumentus, konsultuojuosi su kompetentingais specialistais. Į sprendžiamų klausimų ir problemų nagrinėjimą įtraukiu savo visuomeninius patarėjus. Dalyvauju susitikimuose su gyventojais ir bendruomenėmis bei jų atstovais, išklausant prašymus, skundus, pasiūlymus ir pastabas, atsakant į pateiktus aktualius kauniečiams iškilusius klausimus. Ypač aktyvūs buvo Šančių, Vilijampolės, Žaliakalnio ir Panemunės mikrorajonų gyventojai. Pažymėtina, kad per ataskaitinį laikotarpį buvo užregistruota daugiau kaip 40 prašymų ir kreipimųsi. Išsamiai aiškinamos besikreipiančiųjų esamos situacijos problemų priežastys, aptariant jas su savivaldybės administracijos nariais ir priimant sprendimo būdus. Atstovauta Kauno m. savivaldos institucijose, aptariamos galimybės jas spręsti. Teikiamos konsultacijos gyventojams įvairias jiems rūpimais klausimais, galimybės jas išspręsti. Taip antai, šaligatvio tiesimas ties įvažiavimu į LSMU Kardiologijos ir Akių klinikas, viešojo transporto stotelės ties Eigulių kapinėmis įrengimas, vandentiekio, šildymo klausimai.  Kauno m. Sveikatos ir socialinių reikalų komiteto nariai:   |  |  | | --- | --- | | Ingrida Visockienė | pirmininkė | | Gediminas Vasiliauskas | pirmininkės pavaduotojas | | Virginija Adomaitienė | Narė | | Diana Bučinskienė | Narė | | Jūratė Jankauskienė | Narė | | Saulius Kavaliauskas | Narys | | Jurgita Kupčinskienė | Narė | | Ingrida Lapėnaitė-Krasnickė | Narė |   Per ataskaitinį laikotarpį Kauno m. Tarybos Sveikatos ir socialinių reikalų komitetas surengė 11 posėdžių, svarstyta Kauno m. savivaldybės Sveikatos apsaugos skyriaus, Visuomenės sveikatos biuro ataskaitos, Kauno miesto savivaldybės visuomenės sveikatos stebėsenos 2023 m. ataskaitos patvirtinimas, sprendimų projektai: Dėl Kauno miesto savivaldybės visuomenės sveikatos rėmimo specialiosios programos priemonių vykdymo 2023 m. ataskaitos patvirtinimo bei 2024 metų priemonių finansavimo plano patvirtinimo, Dėl Kauno kurčiųjų ir neprigirdinčiųjų ugdymo centro prijungimo prie Kauno Prano Daunio ugdymo centro, Dėl Kauno miesto socialinių paslaugų centro nuostatų patvirtinimo, Dėl Kauno miesto savivaldybės asmens su negalia gerovės tarybos sudarymo ir jos nuostatų patvirtinimo, Dėl Metų medicinos darbuotojo premijų skyrimo, Dėl Kauno miesto savivaldybės visuomenės sveikatos biuro nuostatų patvirtinimo, Dėl nekilnojamojo turto Vaidoto g. 115, Kaune, nuomos sutarties su Kauno klubu „Bičiulės“ atnaujinimo, Dėl turto patikėjimo teisės sutarčių su viešąja įstaiga Kauno miesto poliklinika pakeitimo, Dėl Kauno miesto savivaldybės neveiksnių asmenų būklės peržiūrėjimo komisijos sudarymo ir jos nuostatų patvirtinimo pakeitimo, Dėl humanitarinės pagalbos suteikimo, Dėl Vaikų gerovės centro „Pastogė“ nuostatų patvirtinimo, Dėl Kauno miesto savivaldybės 2024 m. socialinių paslaugų plano patvirtinimo, Dėl Pagalbos pinigų skyrimo vaiko laikiniesiems ir nuolatiniams globėjams (rūpintojams), budintiems ir nuolatiniams globotojams, šeimynoms ir vaiko laikino apgyvendinimo išmokos mokėjimo Kauno miesto savivaldybėje tvarkos aprašo patvirtinimo, Dėl Kauno savivaldybės vaikų globos namų nuostatų patvirtinimo, Dėl Negalią turinčių asmenų centro „Korys“ nuostatų patvirtinimo, Dėl Būsto nuomos ar išperkamosios būsto nuomos mokesčių dalies kompensacijos mokėjimo ir neteisėtai gautos kompensacijos grąžinimo tvarkos aprašo patvirtinimo, Dėl Kauno miesto savivaldybės ilgalaikio ir trumpalaikio materialiojo turto perėmimo prieš terminą iš VšĮ Kauno Panemunės socialinės globos namų ir turto panaudos sutarties pakeitimo, Dėl Projekto „Sveiki, senjorai“ įgyvendinimo tvarkos aprašo patvirtinimo, Dėl Projekto „Judėk sveikai“ įgyvendinimo tvarkos aprašo patvirtinimo, Dėl Kauno miesto savivaldybės visuomenės sveikatos rėmimo specialiosios programos ir jos vykdymo tvarkos aprašo patvirtinimo,  Dėl Kauno miesto savivaldybės bendruomenės sveikatos tarybos sudarymo ir jos nuostatų patvirtinimo pakeitimo, Dėl ilgalaikio materialiojo turto perdavimo valdyti, naudoti ir disponuoti juo patikėjimo teise viešajai įstaigai K. Griniaus slaugos ir palaikomojo gydymo ligoninei, Dėl pritarimo Bendradarbiavimo dėl socialinių paslaugų teikimo neblaiviems ar apsvaigusiems nuo psichiką veikiančių medžiagų asmenims Kauno mieste sutarties projektui ir kt. Daugumai parengtų sprendimų projektams buvo pritarta ir jie pateikti Kauno m. Tarybos posėdžiams. Sprendimų projektus rengė Kauno miesto savivaldybės Sveikatos apsaugos, Visuomenės sveikatos biuro, Socialinių paslaugų, Socialinės paramos, Nekilnojamo turto, Bendrųjų reikalų, Aplinkos, Švietimo, Kultūros, Sporto ir kitų skyrių darbuotojai.  Dalyvavau dviejuose jungtiniuose Savivaldos plėtojimo, Darnios plėtros ir investicijų, Ekonomikos ir finansų, Miesto ūkio ir paslaugų, Sveikatos ir socialinių reikalų ir švietimo, Kultūros ir sporto komitetų posėdžiuose. |
| Peticijų komisijos nariai:   |  |  | | --- | --- | | Rosvydas Marcinkevičius | Kauno miesto savivaldybės tarybos narys; (pirmininkas) | | Eitvydė Nacevičiūtė | Kauno miesto savivaldybės administracijos Teisės ir konsultavimo  skyriaus vyriausioji specialistė; (pirmininko pavaduotoja) | | Regina Grigonienė | Kauno miesto savivaldybės tarybos narė | | Jūratė Jankauskienė | Kauno miesto savivaldybės tarybos narė | | Vytautas Juodagalvis | Kauno miesto savivaldybės tarybos narys | | Jaunius Ramoška | Kauno miesto savivaldybės tarybos narys |   Iš 4 vykusių posėdžių, dalyvavau 3 - juose buvo svarstomas Piliečio kreipimasis dėl dviračio vežimosi rajono autobusuose.  Parengtas dokumentas buvo patvirtintas Kauno m. Taryboje 2024.06. 11 d**. „**Dėl 2024 m. kovo 17 d. peticijos „Dėl dviračio vežimosi miesto, rajono ir tarpmiestiniuose, priemiestiniuose autobusuose“, 38 Tarybos nariai balsavo "už".  Etikos komisijos nariai:   |  |  | | --- | --- | | Rasa Duobaitė-Bumbulienė | Pirmininkė | | Rosvydas Marcinkevičius | pirmininkės pavaduotojas | | Regina Grigonienė | Narė | | Jūratė Jankauskienė | Narė | | Kristina Lukauskaitė-Valatkė | Narė | | Jūratė Elena Norvaišienė | Narė | | Aušra Papirtienė |   2024 m. Etikos komisijoje posėdžių nebuvo.  Mažumos valandoje kėliau klausimą dėl vaistinių aprūpinimu kalio jodido tabletėmis, kurios apsaugotų nuo radioaktyviojo jodo, kuris pasklinda aplinkoje branduolinės avarijos metu, prekybos centrų, viešųjų erdvių aprūpinimą defibriliatoriais.  Dalyvavau Lietuvos valstiečių žaliųjų sąjungos frakcijos rengiamuose posėdžiuose, kuriuose svarstėme gaunamus sprendimų projektus komitetams, Tarybos sprendimų projektus, teikėme pasiūlymus komitetams. Su LVŽS frakcija turėjome susitikimus su gyventojais, išklausėme pastabas, pasiūlymus, numatėme galimus sprendimo būdus.  **Kita, su Tarybos nario kompetencijomis susijusi, visuomeninė - edukacinė veikla** |

Dalyvauju rengiamose LSMU, KTU, VDU, LSMU Kauno klinikų, „Kauno oftalmologų klubo“. Lietuvos apiterapeutų asociacijos, Lietuvos universitetų moterų asociacijos rengiamose konferencijose. Be kita ko jų metu esu pristatoma ir kaip Kauno m. Tarybos narė, todėl savo pranešimuose bei pasisakymuose daugiau ar mažiau skyriau dėmesio ir Miesto Tarybos veiklai, bei Kauno mieste įgyvendinamų projektų reikšmei miestiečiams ir miesto svečiams. Man kaip miesto tarybos narei ir LSMU Akių ligų klinikos profesorei dažnai tenka atsakinėti į gyventojų klausimus dėl sveikatos ir gydymo įstaigų tinklo optimizavimo Kauno mieste. Turiu pastebėti, kad Traumotologinės klinikos miesto centre uždarymas, ją perkeliant į naujai pastatytą Ortopedijos traumatologijos kliniką pradžioje kėlė tam tikrų nuogastavimų, tačiau šis tarybos sprendimas pasitvirtino ir dabar abejonių nekelia.

[Skaičiau pranešimus Kauno žmonių, sergančių artritu, bendrijoje, Kauno klubo “Bičiulės“ narėms, K. Griniaus slaugos ir palaikomojo gydymo ligoninės darbuotojams ir ligoniams, Lietuvos politinių ir tremtinių sąjungos nariams, Lietuvos universitetų moterų asociacijos narėms, Kauno apskrities viešosios Ąžuolyno bibliotekos padalinių skaitytojams apie akių ligų (trumparegystės, geltonosios dėmės distrofijos, glaukomos) išsivystymo prevencines priemones, bičių produktų taikymą sveikatai, ligų profilaktikai. Teikiau konsultacijas, besikreipusiems žmonėms profilaktikos, gydymo klausimais, kreipiausi į LSMU ligoninių administratorius dėl patekimo pas gydytojus specialistus. Kaip žinia, Kaune kaip ir visoje šalyje yra aktuali problema pacientams laiku patekti pas gydytojus specialistus, atlikti būtinus Ultragarso, Branduolinio magnetinio rezonanso ar Kompiuterinės tomografijos tyrimus. Dėl susikaupusių sveikatos sektoriuje problemų, nemažėjant eilėms patenkant pacientams pas gydytojus ar atliekant būtinus tyrimus, susitikau su Lietuvos sveikatos mokslų universiteto ligoninės Kauno klinikų darbuotojais. Aptartos sveikatos sektoriaus aktualijos, problemos, sveikatos paslaugų problemos bei galimi jų sprendimo būdai.](https://www.facebook.com/KurejuMene/)

Dalyvavau Kauno bendruomenių renginiuose, Lietuvos nepriklausomųjų rašytojų sąjungos, Lietuvos politinių ir tremtinių sąjungos, kūrybinės raiškos asociacijos „Kauno branduma“, Kultūros, meno ir mokslo asociacijos „Kūrėjų menė“ poezijos skaitymuose, muzikos popietėse, tarmių, lietuvių kalbos išsaugojimo renginiuose, Lietuvos universitetų moterų asociacijos iškilių kauniečių paminėjimo šventėse.

Dalyvauta Sausio 13-osios, Lietuvos valstybės atkūrimo dienos, Lietuvos nepriklausomybės atkūrimo dienos, R. Kalantos pagerbimo akcijoje, Lietuvos karaliaus Mindaugo karūnavimo ir Tautiškos giesmės dienos renginiuose.

Tarybos narės pareigas atlieku, vadovaudamasi Lietuvos respublikos Konstitucija, Kauno miesto savivaldybės tarybos veiklos reglamentu, vietos savivaldos įstatymu, pasisakau svarstomais klausimais ir balsuoju „už“ ar „prieš“ sprendimo projektus, remdamasi savo patyrimu ir sąžine.

Džiugu pastebėti, kad Kaunas įgauna modernaus, patrauklaus, socialiai atsakingo miesto įvaizdį.

Pagarbiai,

Kauno m. savivaldybės Tarybos narė, prof. Jūratė Jankauskienė